ddrg/super_eurlex huggingface dataset:
— so zrete ľom na článok 51 rokovacieho poriadku,
— so zrete ľom na správu Výboru pre životné prostredie, verejné zdravie a bezpe čnosťpotravín
(A6-0403/2006),
1. schva ľuje zmenený a doplnený návrh Komisie;
2. žiada Komisiu, aby mu vec znovu predlo žila, ak má v úmysle podstatne zmeni ťsvoj návrh alebo ho
nahradi ťiným textom;
3. poveruje svojho predsedu, aby túto pozíciu postúpil Rade a Komisii.
P6_TC1-COD(2006)0193
Pozícia Európskeho parlamentu prijatá v prvom čítaní 7. júna 2007 na ú čely prijatia nariadenia
Európskeho parlamentu a Rady (ES) č.…/2007, ktorým sa mení a dop ĺňa nariadenie (ES)
č. 1925/2006 o pridávaní vitamínov a minerálnych látok a niektorých ďalších látok do potravín
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu prijatá
vp r v o m čítaní zodpovedá kone čnému zneniu legislatívneho aktu, nariadeniu (ES) č.…/2007.)
P6_TA(2007)0226
Výživové a zdravotné tvrdenia o potravinách ***I
Legislatívne uznesenie Európskeho parlamentu zo 7. júna 2007 o návrhu nariadenia Európskeho
parlamentu a Rady, ktorým sa mení a dop ĺňa nariadenie (ES) č. 1924/2006 o vý živových
a zdravotných tvrdeniach o potravinách (KOM(2006)0607 —C6-0338/2006 —2006/0195(COD))
(Spolurozhodovací postup: prvé čítanie)
Európsky parlament ,
— so zrete ľom na návrh Komisie pre Európsky parlament a Radu (KOM(2006)0607) (1),
— so zrete ľom na článok 251 ods. 2 a článok 95 Zmluvy o ES, v súlade s ktorými Komisia predlo žila
návrh Európskemu parlamentu (C6-0338/2006),
— so zrete ľom na článok 51 rokovacieho poriadku,
— so zrete ľom na správu Výboru pre životné prostredie, verejné zdravie a bezpe čnosťpotravín
(A6-0404/2006),
1. schva ľuje zmenený a doplnený návrh Komisie;
2. žiada Komisiu, aby mu vec znovu predlo žila, ak má v úmysle podstatne zmeni ťsvoj návrh alebo ho
nahradi ťiným textom;
3. poveruje svojho predsedu, aby túto pozíciu postúpil Rade a Komisii.
(1) Zatia ľneuverejnené v úradnom vestníku.22.5.2008 SK C 125 E/117 Úradný vestník Európskej únie
Štvrtok 7. júna 2007
Rozhodnutie Európskeho parlamentu o schválení menovania pána Leonarda Orbana za nového člena Komisie dezignovaného Rumunskom



Úradný vestník 317 E , 23/12/2006 S. 0059 - 0059



20061223 P6_TA(2006)0530 Menovanie rumunského člena Komisie Rozhodnutie Európskeho parlamentu o schválení menovania pána Leonarda Orbana za nového člena Komisie dezignovaného Rumunskom Európsky parlament, - so zreteľom na Akt o podmienkach pristúpenia Rumunska, a najmä jeho článok 45, - so zreteľom na kandidáta, pána Leonarda Orbana, ktorý bol dezignovaný pristupujúcim členským štátom na vymenovanie za člena Komisie, - so zreteľom na vypočutie kandidáta, ktoré sa uskutočnilo 27. novembra 2006, - so zreteľom na úmysel Rady pristúpiť k menovaniu nového člena Komisie na základe spoločnej dohody s predsedom Komisie, s platnosťou odo dňa pristúpenia, t. j. od 1. januára 2007, tak ako sa uvádza v liste z 31. októbra 2006, ktorý Rada odoslala predsedovi Európskeho parlamentu, - so zreteľom na protokol o rozšírení Európskej únie pripojený k Zmluve o EÚ a zmluvám o založení Európskych spoločenstiev a najmä na jeho článok 4 ods. 4, - so zreteľom na článok 99 rokovacieho poriadku, A. pripomínajúc ustanovenia článku 214 ods. 2 tretí pododsek Zmluvy o založení Európskeho spoločenstva, B. vzhľadom na výsledok vypočutia dezignovaného člena Komisie pochádzajúceho z Rumunskej republiky, ktoré je zhrnuté v hodnotiacom liste predsedu príslušného parlamentného výboru pre predsedu Európskeho parlamentu, ako aj na odporúčanie konferencie predsedov, C. keďže je potrebné začať postup uvedený v článku 4 ods. 2 a 3 vyššie uvedeného protokolu o rozšírení, ktorý sa týka zloženia novej Komisie od novembra 2009, v kontexte európskeho ústavného procesu, 1. schvaľuje menovanie nového člena Komisie, pána Leonarda Orbana, do zostávajúceho funkčného obdobia, t. j. do 31. októbra 2009; 2. poveruje svojho predsedu, aby toto rozhodnutie postúpil Rade, Komisii a vládam členských štátov. --------------------------------------------------
Rozhodnutie Európskeho parlamentu o schválení menovania pani Megleny Kunevy za novú členku Komisie dezignovanú Bulharskou republikou



Úradný vestník 317 E , 23/12/2006 S. 0058 - 0058



20061223 P6_TA(2006)0529 Menovanie bulharskej členky Komisie Rozhodnutie Európskeho parlamentu o schválení menovania pani Megleny Kunevy za novú členku Komisie dezignovanú Bulharskou republikou Európsky parlament, - so zreteľom na Akt o podmienkach pristúpenia Bulharskej republiky, a najmä jeho článok 45, - so zreteľom na kandidátku, pani Meglenu Kunevu, ktorá bola dezignovaná pristupujúcim členským štátom na vymenovanie za členku Komisie, - so zreteľom na vypočutie kandidátky, ktoré sa uskutočnilo 27. novembra 2006, - so zreteľom na úmysel Rady pristúpiť k menovaniu novej členky Komisie na základe spoločnej dohody s predsedom Komisie, s platnosťou odo dňa pristúpenia, t. j. od 1. januára 2007, tak ako sa uvádza v liste z 31. októbra 2006, ktorý Rada odoslala predsedovi Európskeho parlamentu, - so zreteľom na protokol o rozšírení Európskej únie pripojený k Zmluve o EÚ a zmluvám o založení Európskych spoločenstiev a najmä na jeho článok 4 ods. 4, - so zreteľom na článok 99 rokovacieho poriadku, A. pripomínajúc ustanovenia článku 214 ods. 2 tretí pododsek Zmluvy o založení Európskeho spoločenstva, B. vzhľadom na výsledok vypočutia dezignovanej členky Komisie pochádzajúcej z Bulharskej republiky, ktoré je zhrnuté v hodnotiacom liste predsedu príslušného parlamentného výboru pre predsedu Európskeho parlamentu, ako aj na odporúčanie konferencie predsedov, C. keďže je potrebné začať postup uvedený v článku 4 ods. 2 a 3 vyššie uvedeného protokolu o rozšírení, ktorý sa týka zloženia novej Komisie od novembra 2009, v kontexte európskeho ústavného procesu, 1. schvaľuje menovanie novej členky Komisie, pani Megleny Kunevy, do zostávajúceho funkčného obdobia, t. j. do 31. októbra 2009; 2. poveruje svojho predsedu, aby toto rozhodnutie postúpil Rade, Komisii a vládam členských štátov. --------------------------------------------------
Uznesenie Európskeho parlamentu z 15. marca 2007 o nezvestných osobách na Cypre



Úradný vestník 301 E , 13/12/2007 S. 0243 - 0244



P6_TA(2007)0081 Nezvestné osoby na Cypre Uznesenie Európskeho parlamentu z 15. marca 2007 o nezvestných osobách na Cypre Európsky parlament, - so zreteľom na svoje uznesenie zo 6. apríla 1995 [1] o probléme nezvestných osôb na Cypre, - so zreteľom na príslušné rezolúcie Bezpečnostnej rady OSN a Valného zhromaždenia OSN o Cypre a medzinárodné iniciatívy prijaté s cieľom zistiť, čo sa stalo s nezvestnými osobami na Cypre, - so zreteľom na rozsudok Európskeho súdu pre ľudské práva (ESĽP) z 10. mája 2001 [2] vo veci nezvestných osôb na Cypre, - so zreteľom na článok 103 ods. 2 rokovacieho poriadku, A. keďže skutočnosť, že problém nezvestných osôb (gréckych Cyperčanov, tureckých Cyperčanov, Grékov, Turkov a iných) je problémom výlučne humanitárnym, spojeným s právom príbuzných nezvestných osôb vedieť, čo sa stalo, B. keďže obrovská bolesť a utrpenie rodín nezvestných osôb, ktoré už niekoľko desaťročí nevedia, čo je s nimi, už nemôžu ďalej pokračovať a musia sa už skončiť, C. keďže pod záštitou generálneho tajomníka OSN sa obnovila činnosť Výboru pre nezvestné osoby na Cypre a dosiahol sa pokrok, hoci pozvoľný, v súvislosti s exhumáciou a identifikáciou pozostatkov, D. keďže Európsky parlament víta konštruktívnu spoluprácu medzi gréckymi Cyperčanmi a tureckými Cyperčanmi, ktorí sú členmi Výboru pre nezvestné osoby, 1. vyzýva dotknuté strany, aby úprimne a čestne spolupracovali s cieľom urýchlene dokončiť príslušné vyšetrovania v súvislosti s osudom všetkých nezvestných osôb na Cypre a plne uplatňovali príslušný rozsudok ESĽP z 10. mája 2001; 2. vyzýva dotknuté strany a všetkých, ktorí majú akékoľvek informácie alebo dôkazy vychádzajúce z osobných znalostí, archívov, správ z bojísk alebo zo záznamov z miest zadržiavania, aby ich bezodkladne postúpili Výboru pre nezvestné osoby; 3. vyzýva Radu a Komisiu, aby sa týmto problémom aktívne zaoberali a zároveň okrem iného zabezpečili finančnú pomoc Výboru pre nezvestné osoby a aby prijali všetky potrebné kroky v spolupráci s generálnym tajomníkom OSN s cieľom dosiahnuť uplatňovanie uvedeného rozsudku ESĽP a príslušných rezolúcií OSN a uznesení Európskeho parlamentu; 4. žiada, aby bol problém postúpený svojmu príslušnému výboru s cieľom, aby v úzkej spolupráci s Komisiou sledoval ďalší vývoj v súvislosti s touto otázkou; žiada, aby mu tento výbor pravidelne podával správy, z ktorých prvú do šiestich mesiacov; 5. poveruje svojho predsedu, aby toto uznesenie postúpil Rade, Komisii, generálnemu tajomníkovi OSN a vládam Cypru, Turecka, Grécka a Spojeného kráľovstva. [1] Ú. v. ES C 109, 1.5.1995, s. 166. [2] Cyprus/Turecko [GC], č. 25781/94, ESĽP 2001-IV. --------------------------------------------------
20.

zdôrazňuje, že fond GEEREF sa musí prednostne zamerať na plnenie osobitných potrieb najmenej rozvinutých krajín a na činnosti, pri ktorých sa preukázala výrazná súvislosť so znižovaním chudoby; konštatuje, že do rozsahu pôsobnosti fondu GEEREF patrí podpora regionálnych čiastkových fondov pre subsaharskú Afriku, karibské a tichomorské ostrovné štáty, krajiny Európskej susedskej politiky (vrátane severnej Afriky a krajín východnej Európy nepatriacich do EÚ), Latinskú Ameriku a Áziu; vyzýva však, aby sa osobitný dôraz kládol na zabezpečenie potrieb krajín AKT; vyzýva Komisiu, aby zabezpečila, že finančné prostriedky sa pri rozdeľovaní nepridelia len jednému alebo dvom čiastkovým fondom; dôrazne odporúča, aby žiadne čiastkové fondy pre Čínu a Rusko v prípade, ak sú zahrnuté do portfólia, nespotrebovali všetky dostupné zdroje a aby mali ako pilotné projekty osobitný význam;
77.

domnieva sa, že so zreteľom na to, že sa v širokej miere požaduje zníženie veľkých platieb, by sa mohlo počítať s progresívnou moduláciou vychádzajúcou z dostupných informácií a hodnotenia vplyvov s prihliadnutím na štruktúru poľnohospodárskych podnikov (združenia a pod.), poľnohospodársku pracovnú silu a/alebo náklady na prácu a osobitné produkčné typy v rozličných systémoch priamych platieb (napr. osobitné problémy podnikov a regiónov s veľkou hustotou živočíšnej výroby na pomerne malých plochách); Zdroje z progresívnej modulácie sa musia rozdeľovať podľa platných pravidiel pre finančné prostriedky z modulácie a zostať v regiónoch alebo členských štátoch, v ktorých vznikli; Európsky parlament si predstavuje progresívnu moduláciu v nasledovnej forme: pri priamych platbách vo výške 10 000 – 100 000 EUR – 1 % (na celé obdobie rokov 2009 – 2013), pri priamych platbách vo výške 100 000 – 200 000 EUR – 2 % (na celé obdobie rokov 2009 – 2013), pri priamych platbách vo výške 200 000 – 300 000 EUR – 3 % (na celé obdobie rokov 2009 – 2013), pri priamych platbách prevyšujúcich 300 000 EUR – 4 % (na celé obdobie rokov 2009 – 2013);
E.

keďže EÚ by mala zriadiť takýto systém, ktorý by v kombinácii s vhodnými informačnými a školiacimi kampaňami prispel k takému správaniu ohrozených občanov, ktoré by viedlo k záchrane ľudských životov,
8.

oceňuje všeobecný prístup Komisie ako dobrý základ, ktorý by umožnil EÚ a členským štátom začleniť rodovú problematiku do ich programov rozvojovej spolupráce s cieľom dosiahnuť rodovú rovnosť a posilniť postavenie žien, ako hlavný nástroj presadzovania ľudských práv a boja proti chudobe, ale poznamenáva, že existuje priestor na zlepšenie, najmä pokiaľ ide o analýzu údajov, aby sa predišlo prijímaniu opatrení, ktoré by mohli poškodiť postavenie žien;
19.

odporúča, aby sa viac uprednostňovali alternatívne sankcie k uväzneniu, ako sú napr. alternatívy zakotvené v spoločnosti, predovšetkým v prípade matiek, pokiaľ je uložený trest nízky a riziko pre verejnú bezpečnosť zanedbateľné, pretože ich uväznenie môže spôsobiť závažný rozvrat v rodinnom živote, najmä ak sú hlavou rodiny s jedným rodičom alebo majú malé deti, prípadne sa starajú o závislé osoby alebo osoby so zdravotným postihnutím; pripomína, že súdne orgány by mali zohľadňovať tieto faktory pri výbere trestu, a to najmä najvyšší záujem dieťaťa stíhaného rodiča; odporúča, aby sa zvážila možnosť, že by väznení muži, ktorí sa starajú o neplnoleté deti a majú za ne priamu zodpovednosť alebo od nich závisia iní členovia rodiny, mohli využívať podobné opatrenia ako tie, ktoré sú určené pre matky;
8.

zdôrazňuje, že na podporu vozidiel s nízkou spotrebou paliva a nízkymi emisiami by sa mali využívať aj trhové nástroje, ako sú napríklad daňové úľavy, reforma spotrebnej dane z vozidiel zohľadňujúca emisie znečisťujúcich látok a účinnosť pohonných hmôt, teda stimulov, ktoré by mali prispieť k vyradeniu vysoko znečisťujúcich vozidiel a nákupu nových automobilov s nízkymi emisiami; domnieva sa, že ide o dôležité opatrenia, ktoré by výrobcom motorov pomohli kompenzovať náklady spojené s dodržiavaním povinností vyplývajúcich z nového legislatívneho rámca;
10.

domnieva sa, že pri každej vojenskej operácii je potrebné sa vyhýbať civilnému obyvateľstvu a nemal by sa naň vzťahovať ani kolektívny trest; vyzýva Izrael, aby si ako okupačná sila plnil v pásme Gazy svoje medzinárodné záväzky; vyzýva Izrael, aby zaručil plynulý a dostatočný prísun humanitárnej pomoci, humanitárnej podpory a základného tovaru a služieb vrátane pohonných látok a dodávok energie do pásma Gazy; vyjadruje vážne znepokojenie nad rozhodnutím Izraela začať postupne znižovať dodávky energie do pásma Gazy týždenne o päť percent, o čom nemožno tvrdiť, že je v súlade s uspokojovaním minimálnych humanitárnych potrieb; víta petíciu 10 izraelských organizácií pre ľudské práva proti prerušeniu dodávok pohonných látok a elektriny v pásme Gazy;
11.

domnieva sa, že vo všeobecnosti by internetové stránky Komisie, ktoré poskytujú informácie o prijímateľoch prostriedkov z EÚ v akejkoľvek kategórii, či ide o zmluvy, granty, prostriedky z poľnohospodárskych alebo štrukturálnych fondov (alebo iné formy prostriedkov), mali byť organizované takým spôsobom, aby bolo možné nielen získať informácie o jednotlivých prijímateľoch, ale aj vyhľadať údaje podľa konkrétnych kritérií, čo by poskytlo celkový pohľad na rôzne oblasti a mohlo by sa potom porovnať s údajmi Komisie, týkajúcich sa vykonávania;
23.

žiada Komisiu, aby pri vykonávaní stratégie zabezpečovania prístupu na trh zvážila nasledujúce otázky: — prijatie vyššieho počtu pracovníkov v Bruseli do odboru zaoberajúceho sa otázkami prístupu na trh; — vytvorenie účinného registra sťažností v rámci GR pre obchod; — vypracovanie štruktúrovaných usmernení pre každú kategóriu iných ako colných prekážok; — vytvorenie kancelárie pomoci v rámci GR pre obchod pre členské štáty a spoločnosti (so sekciou pre MSP); — prehodnotenie a zlepšenie komunikačnej politiky v súvislosti so službami, ktoré Komisia poskytuje v oblasti prístupu na trh, najmä so zreteľom na MSP; — zvýšenie počtu potenciálnych záujemcov o služby ponúkaním základných informácií (brožúr a letákov) vo všetkých úradných jazykoch EÚ; — zlepšenie databázy o prístupe na trh tak, aby lepšie vyhovovala požiadavkám podnikov a mohli ju ľahšie využívať; — zlepšenie vnútornej spolupráce, prepojenosti a komunikácie medzi oddeleniami Komisie, ktoré sa zaoberajú otázkami prístupu na trh; — zabezpečenie účasti zástupcov podnikateľskej sféry v poradnom výbore pre prístup na trh; — príprava štruktúrovaných usmernení pre priority vrátane toho, na ktoré trhy, odvetvia a prekážky by sa mala zamerať pozornosť; — posilnenie pozície v medzinárodných štandardizačných orgánoch, ako napríklad v Medzinárodnej organizácii pre štandardizáciu (ISO);
38.

navrhuje čo najrýchlejšie znížiť počet prípadov, keď podniky posielajú zamestnancov do predčasného dôchodku v rámci samostatného uzatvárania zmlúv alebo v rámci konzultácií so zamestnaneckými výbormi podnikov v súlade so zaužívanými postupmi členských štátov a vyzýva členské štáty, aby podporili úlohu starších pracovníkov a presadili ich zamestnávanie; pripúšťa však, že v prípade starších pracovníkov (starších ako je minimálna hranica veku odchodu do dôchodku), ktorí si neželajú pokračovať v práci s plným pracovným úväzkom, môžu byť skúsenosti s čiastočným pracovným úväzkom, pružným pracovným časom, teleworkingom a formou spoločnej účasti na práci (job-sharing) inovačnou formou postupného odchodu do dôchodku, ktoré môžu obmedziť následky stresu spôsobeného odchodom do dôchodku;
36.

domnieva sa, že stále výbory Európskeho parlamentu by mali prevziať aktívnejšiu úlohu pri kontrole uplatňovania práva Spoločenstva v oblastiach, ktoré spadajú do ich pôsobnosti, a Komisia by ich pri tom mala podporovať a pravidelne im poskytovať informácie; navrhuje, aby vždy, keď to bude možné, spravodajca Európskeho parlamentu pre konkrétny prípad alebo jeho menovaný nástupca zohrával ústrednú a trvalú úlohu pri neustálom hodnotení toho, ako členské štáty dodržiavajú právo Spoločenstva; podotýka, že prax pravidelných schôdzok zaoberajúcich sa uplatňovaním práva Spoločenstva, ktoré organizuje Výbor pre životné prostredie, verejné zdravie a bezpečnosť potravín, by sa mala rozšíriť na všetky výbory Európskeho parlamentu a že systematicky by sa mala zapájať aj Komisia;
42.

nalieha na Komisiu, aby bezodkladne vymenovala plnohodnotné delegácie do všetkých krajín Strednej Ázie, v ktorých to okolnosti dovoľujú, keďže plná prítomnosť na mieste je predpokladom účinnej akcie EÚ; berie na vedomie plány na vymenovanie plnohodnotnej delegácie do Biškeku a Dušanbe v roku 2008, čo EÚ umožní výrazne sa zviditeľniť v Kirgizsku a Tadžikistane a malo by to viesť aj k posilneniu spolupráce;
31.

požaduje, aby sa vykonali praktické kroky na zníženie rozdielov medzi územne dostupnými regiónmi a regiónmi so štrukturálnym znevýhodnením, a to ostrovmi, horskými oblasťami, riedko osídlenými oblasťami, okrajovými a prihraničnými regiónmi, a aby sa zároveň uznalo znevýhodnené postavenie takýchto regiónov a prijali sa osobitné a trvalé opatrenia na ich podporu; opätovne zdôrazňuje svoj súhlas so zohľadnením osobitných znevýhodnení najvzdialenejších regiónov;
48.

víta cieľ Komisie, ktorým je zníženie administratívneho zaťaženia podnikov; očakáva, že dostane konkrétne údaje o tom, ako sa tento cieľ plní pri súčasnom dodržiavaní podmienok dobrej správy vecí verejných; zdôrazňuje, že k splneniu tohto cieľa môžu prispieť všetky úrovne štátnej správy, preto by sa mali zapojiť do prijímania príslušných politických rozhodnutí; v súvislosti so znižovaním byrokracie a zjednodušovaním európskych právnych predpisov požaduje prehľadné sledovanie s cieľom určiť, do akej miery členské štáty pri transpozícii týchto predpisov skutočne využívajú priestor, ktorý im ponúkajú európske legislatívne akty na zohľadnenie ich vnútroštátnych osobitostí a obmedzení inovácií;
5.

je tiež presvedčený, že súčasne s prijatím spoločnej pozície by sa mali podniknúť akcie, zamerané okrem iného na: a) predchádzanie nezodpovedným transferom zbraní prísnym uplatňovaním kritérií kódexu tak na podniky, ako aj na národné ozbrojené sily, b) zlepšovanie a vykonávanie kontrol sprostredkovania predaja, predchádzanie nezákonnému obchodovaniu so zbraňami leteckou alebo námornou dopravou, c) zabezpečenie urýchleného prešetrenia nedávnych obvinení z porušovania zbrojného embarga, d) predchádzanie rozpredávaniu zbraní zozbieraných počas operácií v rámci EBOP, reformy bezpečnostného sektora a iných iniciatív EÚ súkromným sprostredkovateľom a ich následnému transferu, e) zlepšenie transparentnosti a kvality údajov, ktoré členské štáty predkladajú v súvislosti s výročnou správou o kódexe;
30.

žiada, aby Komisia a členské štáty zabezpečili, že finančné zdroje z programov EÚ a z vnútroštátnych programov budú smerovať do najúčinnejších a najudržateľnejších zariadení, najmä do zariadení, ktoré vyrábajú elektrickú energiu a teplo, alebo do montáže zariadení a sústav na úpravu a dodávanie bioplynu do siete zemného plynu;
3.

zastáva názor, že EÚ a jej členské štáty nemôžu uplatňovať právne predpisy EÚ a vnútroštátne právne predpisy a postupy spôsobom, ktorý by viedol k vyhosteniu osôb do tretej krajiny, kde by im hrozilo prenasledovanie, mučenie a smrť, čo by znamenalo porušenie európskych a medzinárodných záväzkov v oblasti ľudských práv;
32.

podporuje vedúcu úlohu členských štátov EÚ v regióne pri presadzovaní posilnenej spolupráce s regiónom a v rámci neho; domnieva sa, že Rumunsko, Bulharsko a Grécko, ako členské štáty EÚ v čiernomorskom regióne, by v tomto smere mohli zohrávať vedúcu úlohu; zdôrazňuje osobitnú úlohu, ktorú by tieto členské štáty mali zohrávať pri prenose odborných vedomostí a know-how prostredníctvom programov Twinning, TAIEX and Sigma; domnieva sa, že by sa mali plne využiť skúsenosti EÚ pri podpore regionálnej spolupráce v iných priľahlých vonkajších oblastiach, najmä v rámci Severnej dimenzie, s cieľom vymieňať si postupy a poznatky;
3.

opakovane zdôrazňuje, že takáto dohoda by mala byť založená na hlavných zásadách a mechanizmoch UNFCCC a Kjótskeho protokolu, pričom by brala do úvahy spoločné, avšak diferencované zodpovednosti, a mala by stavať na prvkoch uvedených v odseku 2 vyššie uvedeného uznesenia z 15. novembra 2007;
8.

navrhuje, aby sa na zvýšenie konkurencieschopnosti automobilového priemyslu v EÚ zladilo preskúmanie nariadenia o blokových výnimkách so strednodobým preskúmaním CARS 21, čím by sa uľahčila spolupráca medzi subjektmi pôsobiacimi v tomto odvetví, predišlo by sa zneužívaniu štátnej pomoci a podporila by sa politika hospodárskej súťaže na medzinárodnej úrovni;
14.

nalieha na Komisiu, aby preskúmala možnosti sprísnenia antidiskriminačných právnych predpisov v oblasti vzdelávania, pričom sa zameria na odstránenie segregácie, a aby informovala Európsky parlament o svojich zisteniach do jedného roka od prijatia tohto uznesenia; opakovane zdôrazňuje, že rovnosť prístupu ku kvalitnému vzdelávaniu by mala byť prioritou európskej stratégie riešenia rómskej otázky; nalieha na Komisiu, aby zdvojnásobila svoje úsilie pri financovaní a podpore opatrení v členských štátoch, ktorých cieľom je začlenenie rómskych detí do hlavného prúdu vzdelávania od útleho detstva; nalieha na Komisiu, aby podporovala programy s pozitívnymi opatreniami, pokiaľ ide o účasť Rómov na strednom a vyššom vzdelávaní vrátane odborného vzdelávania, vzdelávania dospelých, celoživotného a vysokoškolského vzdelávania; nalieha na Komisiu, aby podporovala ďalšie programy, ktoré poskytujú pozitívne a úspešné modely odstraňovania segregácie;
39.

prikladá veľký význam otvoreniu plynovodu na trase Baku – Tbilisi – Erzurum a ropovodu na trase Baku – Tbilisi – Ceyhan a zdôrazňuje význam projektu transkaspického energetického koridoru, ktorý by prispel k hospodárskemu a obchodnému rozvoju v regióne a posilnil by bezpečnosť, istotu a diverzifikáciu dodávok energie a tranzitného systému z Azerbajdžanu a Kaspickej panvy na trh EÚ; dôrazne však vyzýva zúčastnené krajiny a Komisiu, aby v súlade s cieľom regionálnej spolupráce, o ktorý sa zasadzuje ESP, zahrnuli do plynovodu na trase Baku-Tbilisi-Erzerum a do projektov transkaspického energetického koridoru aj Arménsko;
5.

naliehavo žiada, aby sa zvýšila podpora vzdelávania dospelých s cieľom motivovať viac ľudí, aby sa do neho zapojili; domnieva sa, že vzdelávanie dospelých by malo zohrávať rozhodujúcu úlohu v politike na podporu všeobecnej kultúry vzdelávania prostredníctvom kampaní v médiách, informačných a poradenských služieb a predovšetkým informačných a poradenských služieb pre znevýhodnené skupiny; zastáva názor, že na to, aby bola táto podpora účinná, musia ju sprevádzať aktívne politické opatrenia členských štátov, ktoré podporujú zlučiteľnosť vzdelávania s rodinným a pracovným životom;